**программаялъе баян**

Художествияб адабияталъ к1удияб кумек гьабула кинабго рахъ камилав инсан куцазе, г1агараб халкъалъул рух1ияб бечелъиялъул кьуч1алда г1олилазе тарбия кьезе.

Гьединлъидал школалда малъизе т1аса рищун руго ц1алдохъабазе мустах1икъал, маг1наялъул ва мац1алъул рахъалъ щвалде щварал авар литератураялъул ва вацлъиялъул миллатазул цо-цо асарал. Гьезда т1ад х1алт1улаго, лъималазда лъазе ккола художествиял асаразул анализ гьабизе, гьезие бит1араб къимат кьезе ва адабияб теориялъул к1вар бугел баяназдаса пайда босизе, гьелдаго цадахъ гьезие рагьизе ккола художествияб каламалъул пасих1лъи ва гъварилъи.

Раг1ул устарлъиялъул асарал малъи ккола адабияб курсалъул аслияб рахълъун.

Малъиялъул мурадлъун ккола раг1ул устарлъиялда лъимал хадур гъезари, камилал художествиял асаразда гъорлъе раккизе ругьун гьари, пасих1аб сипатияб каламалъул тату лъаялде гьел рачин, гьелъул кьуч1алда асаразулъ рихьизарурал обществиял гьоркьорлъабаздалъун, г1адамазул г1амал-хасиятаздалъун авторасе абизе ва бихьизабизе бокьараб аслияб пикру рагьиялде ва бич1ч1иялде рач1ин.

Адабияб курсалда жаниб хасаб бак1 ккола ват1ан хиралъиялъул, миллатазда гьоркьоб гьудуллъи кквеялъул, дунялалъулго зах1матхалкъалъул мурадал ц1униялъул асар ц1алдохъабалъ куцаялъ.

Адабияталъул дарсаз лъимал т1амула миллатазул адаб-х1урмат гьабизе, миллатазда гьоркьоб гьудуллъи, вацлъи бищун къиматаб бечелъи х1исабалда къабул гьабизе. Гьеб мурадалъе г1оло ц1алдохъабаз лъай-хъвай гьабула цогидал миллатазул литератураялдаса авар мац1алде руссинарурал лъик1ал асаразулгун.

Лъайгун тарбия кьеялъул масъалабиги, ц1алдохъабазул г1елалъулаб х1албихьиги х1исабалде босун, авар мац1алда литератураялъул курс г1уц1ун буго к1иго бут1аялдасан: т1оцебесеб V-IX классазда литературияб ц1али, к1иабилеб — дагъистаналъул литератураялъул курс.

V-IX классазе ц1алул материал кьун буго тарихиябгун-тематикияб ва жанразул тартибги ц1унун. Гьениб х1исабалде босула байбихьул классазда ц1алул дарсазда лъималазе щвараб х1албихьи ва гьениб лъураб кьуч1алда г1уц1ула хадубккун литературияб ц1али.

V-IX классазда малъизе программаялда рихьизарун руго лъайгун тарбия кьеялъе лъик1ал ресал ругел, рич1ч1изе бигьаял, художествияб рахъалъ щвалде щварал халкъияб к1алзул гьунаралъул, авар адабиятальул ва вацлъиялъул миллатазул хъвадарухъабазул т1аса рищарал асарал.

Гьаб программаялъул аслияб т1алаб: литератураялде лъималазул рокьи ц1ик1к1инаби; чвахун ва пасих1го ц1алиялъул бажари камиллъизаби; малъулел асаразул гъварилъуде раккизе ва аслияб пикруялда (идеялда) хадур гъезе к1везелъун, анализалъе авалияб роцада лъимал ругьун гьари, т1ахьал ц1ализе гъира-шавкъ бижизаби.

V-IX классазе т1аса рищарал асараз рес кьола ц1алдохъабазул г1умруялъул х1албихьи бечед гьабизе, сипатияб каламалъул лазат босизе лъималазда малъизе, гьезулъ рух1ияб сахаватлъи куцазе, г1умруялда дандч1валел г1емерал лъугьа-бахъиназе бит1араб къимат кьезе ругьун гьаризе.

Щибаб классалъул курс г1уц1ун буго тарихиябгун тематикияб тартибги ц1унун. Гьелъ рес кьола лъималазул лъай г1амлъизабизе, литературиял асаразда кколел лъугьа-бахъинал ч1ванкъот1араб тарихияб заманалда хурхарал рук1ин ц1алдохъабазда бич1ч1изабизе, ва гьезда бихьизабизе гьел асаразда жаниб бат1и-бат1ияб тарихияб заманалъул г1адамазул г1умруги г1амал-хасиятги ва рук1а-рахъинги гвангъун цебеч1езабун бук1ин; гьелдаго цадахъ лъималазе рагьула жакъасеб къоялдаги гьел малъулел асаразул бугеб к1вар: гьанжесеб г1умруялъе бит1араб къимат кьун бажаруларо, аралда данде кквеч1ого.

Х-ХI классазда малъула дагъистаналъул литература.

X-XI классазда малъизе х1исабалде росун руго дагъистаналъул вацлъиялъул миллатазул машгьурал раг1ул устарзабазул т1асарищарал асарал.

Т1асиял классазда авар ва дагъистаналъул литература малъиялъул аслияб масъалалъун ккола художествиял асарал гъваридго рич1ч1улев, гьезул идеялда (аслияб пикруялда), сипатияб каламалъул хаслъабазда хадув гъолев, гьезие бит1араб къимат кьун бажарулев, жиндир халкъалъул рух1ияб бечелъи босарав чилъун щивав ц1алдохъан вахъинави.

Авар адабияталдаги инсанияталъего г1аммал образал ратизе ва paтla рахъизе лъимал ругьун гьарула. Учителас ц1алдохъабазда малъула, халкъалъ ч1езарурал рух1иял г1урхъабазда рекъон, героязул хьвада-ч1вади, г1амал-хасият борцине. Гьебго х1алт1и г1урус адабияталъул дарсаздаги гьабулелъул, к1иябго адабияталда рух1иял т1алабал т1урараб куц данде ккун, г1аммал рахъал ратани, лъимал х1асилалде рачине зах1малъуларо.

Школалда малъизе т1асарищун руго хъвадарухъанасул художествияб рахъалъ камилал, тарбия кьеялье мустах1икъал асарал.

Ц1алдохъабазда т1адаб буго классалданиги рокъобниги гьел асарал т1уранго ц1ализе. Ц1алулаго лъугьараб рух1ияб асаралъул кьуч1алда гьабула анализалъулаб х1алт1иги.

Асарал малъулаго, хъвадарухъанасул г1умруялъул ва творческияб нухалъул х1акъалъулъ баяналги кьезе ккола. Гьелъ квербахъула художествиял асарал гъваридго рич1ч1изаризе гуребги, ват1аналъе рит1ухъав, халкъалъул рух1ияб байрахъ борхатго кквезе къеркьарав раг1ул устарасул х1алуцараб г1умру, жигараб х1аракатчилъи баян гьабизеги. Гьелъул х1асилалда ц1алдохъабазда цебе ч1езе ккола т1олабго жиндир пагьму-гьунарги рек1ел бух1иги хирияб Ват1аналъе, г1агараб халкъалъе хъулухъалъе кьурав г1акъилав авторасул гвангъараб сипат.

Аваразул ва дагъистаналъул цогидалги миллатазул адабияталъул г1аммаб цебет1еялъул бицинеги программаялда заман бихьизабун буго.

Анализ гьабулелъул, т1адч1ей гьабула малъизе рихьизарурал асаразда ва пайда босула цереккун малъараздаса.

«1946-1990 соназда дагъистаналъул халкъазул адабият» малъулаго, т1адч1ей гьабизе ккола программаялда кьурал т1асарищарал асаразда.

X-XI классазда дагъистаналъул цогидал миллатазул литератураялдаса бищун лъик!ал раг1ул устарзабазул цо-цо асарал гъваридго малъиялъ рес кьола Дагъистаналъул халкъалъул гъунки, рух1ияб цолъи, г1ахьалаб къисмат, бат1и-бат1ияб кьералъул цогояб культура бук1ин бихьизабизе, миллатазда гьоркьоб гьуинлъи-вацлъи бищун т1адег1анаб хазиналъун лъугьин баян гьабизе. Дагъистаналъул хъвадарухъабазул цебесеб ва гьанжесеб къисматалъул релълъен, гьезул адабият цогояб чвахиялде свери баянго бихьизабизе бигьалъула, дандеккун хал гьабураб мехалъ.

Программаялда мух1канго ч1езарун руго щибаб классалда лъималазда лъазе кколел литературияб теориялдаса баянал. Теориялдаса авалиял баянал кьезе байбихьула 5 классалда, хадубккун гьезул сиях1 ц1и- к1к1инабизе, малъарал гъварид гьаризе х1исабалде росун руго. Асаразул анализ гьабулелъул, ц1алдохъабаз теориялъул баяназдаса г1ат1идго пайда босизе ккола.

X-XI классазда мугъч1вай гьабула гlypyc адабияталъул дарсазда малъарал адабияб теориялъул баяназда.

Раг1а-ракьанде щун, адабияб лъай кьеялъул масъала т1убан бажаруларо, г1ат1идаб къаг1идаялъ класстун къват1исеб ц1али г1уц1ич1ого. Гьединлъидал чара гьеч1ого т1убазе ккола класстун къват1исеб ц1алиялъул программаги.

Гьезда тlaсaн гара-ч1вари гьабизе хасал дарсалги рихьизарун руго. Муг1алимасда т1адаб буго ц1алдохъабазе ц1ализе кьезе цох1о рихьизарурал гурелги, ахираб заманалъ басмаялде рахъарал, критиказ реццарал ц1иял асаралги.

Щибаб классалъул программаялда кьун буго к1алзул ва хъвавул калам цебет1езабизелъун т1орит1изе кколел х1алт1абазул къадар.

Гьел х1алт1аби щулаго рухьарал руго адабиял асарал малъиялда. Гьединльидал лъималги ругьунлъула сипатияб каламалде, поэтазул, хъвадарухъабазул пасих1аб мац1алде, раг1аби дандразе, хабар г1уц1изе, маг1наялда рекъараб форма батизе, жидерго пикру къокъго ва баянго загьир гьабизе. Гьелдалъун асаразул анализ гьабизеги, гьезие къимат кьезеги ц1алдохьабазул бажари борхула.

Программаялда ч1езабун буго, адабияталъул курс малъулаго, лъималазе щвезе кколеб лъаялъул ва лъугьине кколеб бажариялъул мух1канаб г1урхъи-рахъ. Лъазе ккола малъулел асаразул х1асил бицине, щибаб классалъул программаялда кьурал литературияб геориялъул баяназдаса г1ат1идго пайда босизе, программаялъ т1адаллъун гьарурал текстал рек1ехъе ц1ализе.

Ругьунльиялъулгун бажариялъул т1алабал к1ийиде рикьун рихьизарун руго:

-Асаралъул анализ гьабун ва гьелъие къимат кьун бажари;

-Калам г1уц1ун бажари.

Программаялда бихьизабун буго щибаб художествияб асар малъизе бикьун кьураб ц1алул заман.

Адабияталъул дарсазда цадахъго г1ат1идго бачине ккола класстун къват1исеб х1алт1иги: адабияб кружок, лигературиял х1аял, пасих1го куч1дул, харбал ц1алиялъул къецал, бихьаралда т1асан гара-ч1вари г1уц1и, поэтазул, хъвадарухъабазул бак1азде сапарал гьари, литературиял музеязде щвей, халкъияб к1алзул гьунаразул асарал рак1ари г1адал тадбирал.

**Авар адабият 6 класс**

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Дарсил тема** | **Саг1тазул къадар** | **Дарсил тайпа** | **Дарсил мурад** | **Рокъобе х1алт1и** | **Планалъулаб къо-моц1** | **Х1ужжаялъулаб къо-моц1** |
| 1 | Авар адабият ва г1умру | 1 | Ц1ияб дарс малъи | 1. Лит. асаразул тайпабазул бици;  2. Фальклоралъе г1аммаб баян кьезе;  3. Авар адабияталде рокьи бижизаби. | Гьум 3-6 |  |  |
| 2 | Къайицадахъал. | 1 | Ц1ияб дарс малъи | 1. Халкъияб к1алзул гьунаралъул асаразе баян кьезе;  2. Маргьабазул тайпабазул бици;  3. Рит1ухълъи цебе гьаби- маргьаялъул аслияб мурад бук1ин бич1ч1изаби | Гьум 7-9. Бицине |  |  |
| 3 | Ралъдал чу. | 1 | Ц1ияб дарс малъи | 1.Маргьа ц1али;  2. «Къварилъи бихьич1ого, г1ат1илъи щоларо» - абураб кициялъул маг1на бици;  3. Ц1алул бажари борхизаби | Гьум 9-7. Сурат бахъизе |  |  |
| 4 | Ралъдал чу. Маргьаялъул анализ | 1 | Анализ гьаби | 1. Маргьаялъул анализ гьаби;  2)Гьунар ц1ик1асул ц1ар к1одо гьаби  2. Ц1алул бажари борхизаби | Гьум 9-20 |  |  |
| 5 | Муг1рузул Г1али.  Анализ | 1 | Анализ гьаби | 1. Кинаб къимат мац1ихъанлъиялъе халкъалъ кьолеб бугеб бихьизабизе;  2. Ц1алул бажари борхизаби | Гьум 21-27. Кесек рек1ехъе лъазабизе |  |  |
| 6 | Заирбег Г1алиханов.  Беццаб сапар | 1 | Ц1ияб дарс малъи | 1.Хъвадарухъанасул г1умруялъул х1акъалъулъ къокъаб баян кьезе;  2. Сих1ру ва макру рик1к1ад гьабизе кколеблъи бич1ч1изабизе | Гьум 35-49 |  |  |
| 7 | Г1. Шахтаманов.  Халкъалъул ццин | 1 | Ц1ияб дарс малъи | 1. Шаг1ирасул г1умруялъул х1акъалъулъ къокъаб баян кьезе;  2. Бах1арчилъи ц1алдохъабазулъ бижизаби | Гьум 54-59 |  |  |
| 8 | Халкъалъул ццин.  Анализ | 1 | Анализ гьаби | 1. «Цо чияс бо г1уц1ула, цо чияс бо биххула», - абураб кициялъул маг1на бич1ч1изаби;  2. Ц1алул бажари борхизаби | Гьум 54-63 |  |  |
| 9 | Калам цебет1еза-би. Кеч1 ц1али | 1 | Калам цебет1езаби | 1.Бит1ун, бич1ч1ун ва пасих1го ц1алиялъул бажари борхизаби |  |  |  |
| 10 | И. Г1алих1ажияв.  Будун дамдамаги.Кицабиял алфазал | 1 | Ц1ияб дарс малъи | 1. Хъвадарухъанасул г1умруялъул х1акъалъулъ къокъаб баян кьезе;  2. Динги х1алае ккун г1адамал х1улулел цо-цо будун-дибирасул рух1ияб мукъсанлъи бихьизабизе;  3. Ц1алул бажари борхизаби | Гьум 65-68 |  |  |
| 11 | Хъ.Мах1муд.  Рек1елъ иях1 бугев аск1овег1ан ц1ай | 1 | Ц1ияб дарс малъи | 1. Хъвадарухъанасул г1умруялъул х1алкъалъулъ къокъаб баян кьезе;  2. Чияр зах1мат кваналел макруял чаг1азул къасдал къват1ир ч1вазарун ругеб куц;  3. Ц1ияб г1умру т1аде щолеб бук1ин бихьизабизе шаг1ирасул бугеб рак1ч1ей бихьизабизе. | Гьум 70-73.  Рек1ехъе лъазабизе |  |  |
| 11 | Калам цебет1езаби. Рек1ехъе кеч1 ц1али | 1 | Калам цебет1езаби | 1. Ц1алул бажари борхизаби ва хал гьаби |  |  |  |
| 12 | Батирай.  Бах1арчиясул куч1дул | 1 | Ц1ияб дарс малъи | 1. Г1умруялъул х1акъалъулъ баянал кьезе;  2. Батирайил заманаялъ Ват1ан ц1униялъул бук1араб ц1арги к1варги лъазе;  3. Батирайил коч1олаб кламалъул гъварилъи, г1адатлъи,къокълъи | Гьум 74-75.  Рек1ехъе лъазабизе |  |  |
| 13 | Йирчи Гъазахъ. Сибиралдаса къагъат | 1 | Ц1ияб дарс малъи | 1. Хъвадарухъанасул г1умруялъул х1акъалъулъ баянал;  2. Зулму гьаби, х1ач1лъи лъик1аб г1амал-хасият гьеч1еблъи лъазе;  3.Ват1анги тезабун, Сибиралде рит1арал дагъистаниязул кьог1аб г1умруялъул сурат цебеч1езабун бугеб куц бихьизабизе  4. Туснахъ къот1аразул рижараб ракьалъухъ урхъи бихьизабизе | Гьум 78-81 |  |  |
| 14 | Къуркълиса Щазал г1умру ва къисмат.Щазал куч1дул | 1 | Ц1ияб дарс малъи | 1. Щазал г1умруялъул х1акъалъулъ баян;  2. Г1адамазе наг1ана, кьезе бегьулареблъи бицине ва лъазе; | Гьум 84-86 |  |  |
| 15 | Ц1. Х1амзат.  Г1умру ва адабияб х1аракат Шамил | 1 | Ц1ияб дарс малъи | 1. Поэтасул г1умруялъул х1акъалъулъ баянал  кьезе;  2. Ц1алдохъабазул рокьи бижизабизе Х1амзатил хъвадарухъанлъи- ялде; | Гьум 87-92 |  |  |
| 16 | Пилги ц1унц1раги.Маймалакги ц1улал устарги. | 1 | Ц1ияб дарс малъи | 1. Жиндирго къуваталде мугъч1вайги гьабун, ч1ух1и бихьизабураб пилалъул мисалалдасан шаг1ирас г1адамасулъ рекъеч1еб пахруяб ч1ух1и какулеб куц лъай ;  2. Баснялъул насих1ат | Рек1ехъе лъазабизе |  |  |
| 17 | Заид Х1ажиев.  Х1анч1ик1к1ал  ц1али | 1 | Ц1ияб дарс малъи | 1. Г1умруялъул х1акъалъулъ баянал кьезе;  2. Гогьдари, г1амал к1одолъи-сури бук1ин бихьизаби;  3. Ц1алул бажари борхизаби | Гьум 100-106 |  |  |
| 18 | Цакьуги циги | 1 | Ц1ияб мат. малъи | 1. Рек1елъ чаран бук1ин чилъиялъул аслияб шарт1 кколеблъи Цакьулги Цилги мисаладалъун шаг1ирас загьир гьабун бугеб куц;  2. Ц1алул бажари борхизаби | Гьум 110-113 |  |  |
| 19 | Класстун къват1исеб ц1али. Бацако | 1 | Класстун къват1исеб ц1али | 1. Ц1алдохъабазул лъик1аб г1амал – хасияталде рокьи ц1ик1к1инаби. Лъик1аб бокьизаби, квешаб рихинаби – аслияб пикру бук1ин лъай |  |  |  |
| 20 | Р. Динмух1амаев. Хиянатчи | 1 | Ц1ияб дарс малъи | 1. Хъвадарухъанасул г1умруялъул х1акъалъул къокъаб баян;  2. Ват1аналде къо ккараб мехалъ, нахъе къан ч1арав чиясул рогьояб г1умру ва гьелъул кколеб инжитаб ахир бихьизаби; | Гьум 114-128 |  |  |
| 21 | Хиянатчи | 1 | Ц1ияб дарс малъи | 1. Ват1аналъе хилиплъарав чияс жиндирго г1агарлъи, йокьарай яс учузго ричулеб куц бихьизаби;  2. Ц1алул бажари борхизаби | Гьум 128-134 |  |  |
| 22 | Р. Х1амзатовасул  творческияб нух.Россиялъул солдатал. | 1 | Ц1ияб дарс малъи | 1. Хъвадарухъанасул г1умруялъул х1акъалъулъ баян кьезе;  2. Р. Х1амзатов -ч1ух1и | Гьум 140-151 |  |  |
|  | Калам цебет1езаби | 1 |  |  | Сочинение.Хасел |  |  |
| 23 | Р.Х1. «Къункъраби» | 1 | Ц1ияб дарс малъи |  | Гьум143-153 |  |  |
| 24 | Х1. Х1ажиев. Г1алибегил къулг1а | 1 | Ц1ияб дарс малъи | 1. Г1умруялъул х1акъалъулъ къокъабго баян кьезе;  2. Г1алибегилги гьесул ч1ужу Айизалги г1аданлъи, рек1ел сахаватлъи, адаб х1урматгун инсан к1одо гьавизе бугеб гьунар бихьизабун бугеб куцалъул бицине;  3. Сверухъ бугеб т1абиг1аталдехун херав маг1аруласул бугеб рокьи ва т1алаб | Гьум 158-166 |  |  |
| 25 | Г1алибегил къулг1а. Тексталда т1ад х1алт1и | 1 | Анализ гьаби | 1. К1алзул калам цебет1езаби;  2. Г1аданлъи, адаб-х1урмат гьаби – нилъер аслияб налъи бук1ин бич1ч1изаби | Гьум 166, сурат бахъизе |  |  |
| 26 | Фазу Г1алиева «Маг1арулав» |  |  |  | Кесек рек1ехъе |  |  |
| 27 | М. Г1абдух1алимов  Госпиталалъул вас  1-2 бут1а | 1 | Ц1ияб дарс малъи | 1. Поэтасул г1умруялъул х1акъалъулъ къокъаб баян кьезе;  2. Бах1арчилъи, къвак1и бищун лъик1ал г1амалал рук1ин лъазе;  3. Ц1алул бажари борхизаби | Гьум 168-175 |  |  |
| 28 | Госпиталалъул вас  3 бут1а | 1 |  | 1. Х1амзатилги Сахратилги гьудуллъи ккей;  2. Лъукъарал солдатаз Х1амзатил эбелалъул х1урмат гьабулеб куц бихьизабизе лъай | Гьум 175-180 |  |  |
| 29 | Багъатар.  Дихъ ралагьун ч1а, муг1рул | 1 | Ц1ияб дарс малъи | 1. Хъвадарухъанасул г1умруялъул х1акъалъулъ баянал;  2. Х1айваназдехун рокьи ц1ик1к1инаби;  3. Ц1алул бажари борхизаби | Гьум 190-198 |  |  |
| 30 | Дихъ ралагьун ч1а, муг1рул | 1 | Ц1ияб дарс малъи | 1. Гьудуллъиялде рокьи жеги ц1ик1к1инаби;  2. Ц1алул бажари борхизаби | Гьум 199-204 |  |  |
| 31 | Класстун къват1исеб ц1али | 1 | Класстун къват1исеб ц1али |  |  |  |  |
| 32 | Эффенди Капиев.  Разведчикал | 1 | Ц1ияб дарс малъи | 1. Шаг1ирасул г1умруялъул х1акъалъулъ баян кьей;  2. Тушманасдаса рец1ел босизе бугеб г1ишкъу бихьизаби;  3. Ват1аналде жеги рокьи ц1ик1к1инаби;  4. Ц1алул бажари борхизаби | Гьум 212-216 |  |  |
| 33 | Мух1амад-Султ1ан Ях1яев.  Питна | 1 | Ц1ияб дарс малъи | 1. Шаг1ирасул х1акъалъулъ къокъал баянал кьезе;  2. Лъималазул гьудуллъи-вацлъи биххизабизе, гьезда гьоркьоб питна бекьулев ягъзин вихьизави. Гьудулзаби рагъизе т1ами ва гьелъул х1асил бич1изаби ;  3. Ц1алул бажари борхизаби | Гьум 227-237 |  |  |
| 34 | Хашагиса Бецав Къурбан. Мискинав Шахул яс | 1 | Ц1ияб дарс малъи | 1. Х1алихьали къват1иб ч1вазаби;  2. Ц1алул бажари борхизаби | Гьум 248-250 |  |  |
|  | Х1асил гьабиялъул дарс | 1 | Такрар гьаби | 1. К1алзул калам цебет1езаби |  |  |  |

**Лъаялъул ва бажариялъул рахъаль VI классалъул**

**ц1алдохъабазда церелъолел аслиял т1алабал**

**Ц1алдохъабазда лъазе ккола:**

-лъазарурал асаразул ва гьезул авторазул ц1арал;

-лъазарурал адабиял терминал, багьадурасул ва т1абиг1аталъул сурат, гипербола.

-программаялда рек1ехъе лъазаризе рихьизарурал текстал.

**Ц1алдохъабазухъа бажаризе ккола;**

-Минуталда жаниб 100-110 раг1и кколеб хехлъиялда лъазарурал текстал рит1ун, раг1ун ва чвахун ц1ализе:

-асаралдаса хасал лъугьа-бахъинал paтla рахъизе;

-лъазабулеб асаралда жанир кколел лъугьа-бахъиназда гьоркьоб заманияб ва г1илла-мурадияб бухьен ч1езабизе;

-лъазабулеб асаралъул тексталда жанир сипатиял раг1аби ратизе;

-лъазабулеб асаралъул багьадуразул ишазде балагьун, гьезул г1амал-хасияталъул бицине;

-художествиял, рич1ч1изе бигьаял г1елмиял текстал рит1ун, чвахун, paг1ун ц1ализе;

-художествиял асарал пасих1го ц1ализе;

-гьит1инаб асар, яги к1удиялъул кесек изложение х1исабалда бицинеги хъвазеги;

-зах1маталъул темаялда сочинениял хъвазе;

-хабарияб асаралъул, яги гьелъул цо бут1аялъул план г1уц1изе;

асаралъул багьадураздехун ва лъугьа-бахъиназдехун лъугьараб бербалагьиги загьир гьабун, жинцаго ц1аларал асаразе къимат кьезе.

**Авар адабият 9 класс**

|  |  |  |  |  |  |
| --- | --- | --- | --- | --- | --- |
| **№ п/п** | **Дарсил**  **тема** | **Саг1тазул къадар** | **Дарсил**  **тайпа** | **Дарсил**  **мурад** | **Рокъобе х1алт1и** |
| 1 | 1950-1990 аб. соназда авар адабият | 1 | Лекция | 1. Адабият халкъалъул г1умруялда хурхараб бук1ин бихьизаби. Жамаг1аталъул пикру цебет1еялъе миллияб адабияталъул квербакъи ва лъайгун тарбия кьеялъе гьелъул бугеб к1вар бихьизаби | 1950-1990 аб. соназда авар адабият |
| 2 | Р.Х1амзатовасул г1умру ва адабият х1аракат | 1 | Г1амлъия-лъул | 1. Шаг1ирасул х1акъ. баянал рак1алде щвезари;  2. Расул Х1амзатов-г1акълуялъул ва г1акъиллъиялъул г1аламат бихьизаби;  3. Р. Х1.-Дагъистаналъул ч1ух1и вук1ин лъазе | Расул Х1амзатова-сул г1умру ва хъвадару-хъанлъи |
| 3 | Дир рак1 муг1рузда буго | 1 | Ц1ияб дарс малъи | 1. Поэмаялда жанир шаг1ирас жиндирго х1акъалъулъ хасиятал загьир гьарун ругеб куц бихьизаби;  2. Нилъерго муг1рузде ва т1абиг1аталде рокьи ц1ик1к1инаби;  3. Ц1алул бажари борхизаби | Гьум. З-11 |
| 4 | Дир Дагъистан.  Мац1 | 1 | Ц1ияб дарс малъи | 1. «Дир Дагъистан»- инсанасул ва дунялалъул х1акъалъулъ пикрабазул т1ехь бук1ин бици;  2. Нилъер мац1 ц1унизе кколеблъи бич1ч1изаи | Гьум. 23-35 |
| 5 | Хъвадарухъанасул зах1мат.  Хъвадарухъанасул рит1ухълъи, лебаллъи | 1 | Ц1ияб дарс малъи | 1. Г1умруялъул х1акъалъулъ бици;  2. Хъвадарухъанасул х1акъалъулъ накъит гьаби;  3. Ц1алул бажари борхизаби. | Гьум. 36-48 |
| 6 | Сундасан мун данде гьабун бугеб Дагъистан.  Гьаб улкаялда чи вижараб куц | 1 | Ц1ияб дарсс малъи | 1. Маг1арулазул г1умруялъул лъугьа-бахъиназул бици  2. Ват1аналде бугеб рокьи жеги ц1ик1к1инаби | Гьум. 36-48 |
| 7 | Калам цебет1езаби. Сочинение. Жакъасеб Дагъистан | 1 | Калам цебет1езаби | 1. Ц1алдохъабазул рижараб ракьалде, г1ураб Ват1аналде, т1абиг1аталде, умумузде бугеб рокьи жеги ц1ик1к1инабизе  2. К1алзул ва хъвавул калам цебет1езаби | Сочинение лъугьинабизе |
| 8 | Эбелалде.Авар мац1.Милъиршаби |  | Комбин. | 1. Лъималазде эбелалъул рокьул к1одолъи ва гъварилъи, гьезул ургъалида ва рух1алида г1умру унел улбузда цере лъимал кидаго налъулаллъун хут1и бихьизаби;  2. Эбелалъул сипаталда ва ц1аралда цебе шаг1ирасул недегьлъи ва рек1ел т1еренлъи бихьизаби;  3. Ц1алул бажари борхизаби | Гьум. 49-50 |
| 9 | Г1абдулмажид Хачалов.  Хваразул ц1аралдасан | 1 | Ц1ияб дарс бици | 1. Шаг1ирасул г1умруялъул х1акъалъулъ гара-ч1вари;  2. «Бах1арчиги х1алихьатги цого хабалалъ лъола, халкъалъин абуни, цоясе бет1ер къулула, цоясе наг1ана кьола» абураб халкъияб абиялъе баян кьезе;  3. Ц1алул бажари борхизаби | Гьум. 54-57 |
| 10 | Хваразул ц1аралдасан | 1 | Комбин. | 1. К1удияб Ват1анияб рагъда халкъалъ бихьизабураб бах1арчилъи, къвак1и, къох1ехьей бач1унеб г1елалда к1очене бегьулареблъи бич1ч1изаби;  2. Ц1алдохъабазу ц1алул бажари борхизаби | Гьум. 57-61 |
| 11 | Калам цебет1езаби. Кеч1 ц1али | 1 | Калам цебет1езаби | Ц1алдохъабазул пасих1го ц1алиялъул бажари борци ва цебет1езаби |  |
| 12 | Муса Мух1амадов. Манарша | 1 | Ц1ияб дарс малъи | 1.Г1умруялъул х1акъалъулъ баян кьезе.  2.Аслиял героязулгун лъай-хъвай гьаби. | Гьум. 67-73 |
| 13 | Манарша | 1 | Ц1ияб дарс малъи | 1.Къиса ц1али. 2.Маг1арул г1олилазул г1уц1арухъанлъи ва рух1ияб дунялалъул г1ат1илъи бихьизаби | Гьум. 73-87 |
| 14 | Манарша» | 1 | Ц1ияб дарс малъи | 1. Манаршал г1умруялда жаниб эбел Гулжагьаница, Катуралъ, муг1алималъ кколеб бак1 бихьизаби.  2. Ц1алул бажари борхизаби | Гьум. 87-97 |
| 15 | Х1ажи Гъазимирзаев. Васасде | 1 | Ц1ияб дарс малъи | 1. Шаг1ирасе умумузул г1амал- хасият, хирияб ракь, маг1арул халкъалъул хиралъи бихьизабизе  2. Ц1алдохъабазда адаб-х1урматалъул к1одолъиялъул ва гьелъул гьунаралъул к1одолъи бич1ч1и;  3. Ц1алдохъабазул бажари борхизаби | Гьум. 109-110 Рек1ехъе лъазабизе |
| 16 | Машидат Гъайирбекова. Эбелалъул рак1 | 1 | Ц1ияб дарс малъи | 1. Шаг1иралъул г1умру ва адабияб х1арактчилъиялъул бицине;  2. Ц1алдохъабазул эбелалде дагьабги адаб-х1урмат ц1ик1к1ине гьаби;  3. Ц1алдохъабазул бажари борхизаби | Гьум. 112-113  Рек1ехъе лъазабизе |
| 17 | Эбелалъул кеч1. Коч1олъ батана дир рух1 | 1 | Ц1ияб дарс бици | 1. Улбул нилъер бечелъи бук1ин бихьизаби;  2. Ц1алул бажари борхизаби;  3. Маг1арул ч1ужуг1аданалъул къадру, намус, зах1мат, гьелъул напс ва т1адег1анлъи к1одо гьаби-Машидатил аслияб тема бук1ин бихьизаби | Гьум. 113-115 |
| 18 | Калам цебет1езаби. Сочинение. Эбел | 1 | Калам цебет1езаби | 1. Эбелалде бугеб бербалагьи ва рокьи ц1ик1к1инаби; | Сочинение лъуг1инабизе |
| 19 | Фазу Г1алиева. Кини | 1 | Ц1ияб дарс малъи | 1. Фазул г1умру ва адабияб х1аракат.  2. Советиял г1адамаз рагъулъ бихьизабураб бах1арчилъиялъул бици;  3. Ц1алул бажари борхизаби | Гьум. 116-119 |
| 20 | Кини | 1 | Ц1ияб дарс малъи | 1. Аслиял героязе къимат кьей;  2. Маг1арул ч1ужуг1аданалъул г1акъиллъи, сабруялъул к1одолъи бихьизаби.  3. Васасде ва йик1инесей нусалде Халунил бугеб бербалагьи бихьизаби | Гьум. 120-125 |
| 21 | Г1абасил Мах1амад.  Саба-Меседо | 1 | Ц1ияб дарс бици | 1. Г1абасил Мах1амадил г1умруялъул ва хъвадарухъанлъия-лъул бици;  2. Аслиял героялгун лъай-хъвай гьаби;  3. Ролазде бикьун, ц1али | Гьум. 126-136 |
| 22 | Саба-Меседо | 1 |  | 1. Ролазде бикьун ц1али;  2. Ц1алул бажари борхизаби | Гьум. 136-147 |
| 23 | Саба-Меседо.Анализ | 1 |  | 1. Ролазде бикьун, ц1али;  2. Ц1алул бажари борхизаби | Гьум. 147-174 |
| 24 | Класстун къват1исеб ц1али. Г1абасил Мух1амад. Анлъжугьаби | 1 | Класстун къват1исеб ц1али |  |  |
| 25 | Г1умар-Х1ажи Шахтаманов. Къаралазул г1ор | 1 | Ц1ияб дарс малъи | 1. Шаг1ирасул лирикаялъул х1акъалъулъ баян кьей  2. Т1абиг1аталде шаг1ирасул бугеб рокьи бихьизаби | Гьум. 187-188 Рек1ехъе лъазабизе |
| 26 | Г1арип Расулов. Хазина | 1 | Ц1ияб дарс малъи | 1. Г1арип Расуловасул г1умру ва адабияб х1аракат;  2. Хабар ц1али;  3. Аслиял героязул бици | Гьум. 191-195 |
| 27 | Хазина | 1 | Ц1ияб дарс малъи | 1. Хабар ц1али;  2. Ц1алул бажари борхизаби;  3. Жиндирго х1алт1удехун рокьи бижизаби | Гьум. 195-202 |
| 28 | Багъатар.  Ц1адакьа бахчулеб дир чанил бурут1 | 1 | Ц1ияб дарс малъи | 1. Къиса ц1али;  2. Ц1алул бажари борхизаби;  3. Аслиял героязул бици | Гьум. 202-210 |
| 29 | Севералда бугеб дир милъиршо | 1 | Ц1ияб дарс малъи | 1. Хабар ц1али;  2. Аслиял героязул бици | Гьум. 233-237 |
| 30 | Мух1амад Ах1мадов.  Дие бокьун.Гьале г1азу балеб. | 1 | Ц1ияб дарс малъи | 1. Шаг1ирасул г1умруялъул х1акъалъулъ баян кьезе;  2. Ват1ан, г1умру, г1адамал, жакъасеб къоялъул рохелги, миллияб тарихги-аслияб тема бук1ин лъай | Гьум. 244  Рек1ехъе лъазабизе |
| 31 | Хизгил Авшалумов. Дир мадугьал-дир тушман | 1 | Ц1ияб дарс малъи | 1. Хъвадарухъанасул г1умру ва адабияб х1аракатчилъиялъул баян кьей;  2. Аслиял героязул бици;  3.Ц1алул бажари борхизаби | Гьум. 247-250 |
| 32 | Феликс Бахшиев.  Минаялда т1ад бомба | 1 | Ц1ияб дарс малъи | 1. Хабар ц1али;  2. Рак1бац1ц1адго х1алт1улев, гьунар т1ок1ав хирургасул намус-ях1 г1арцул сайигъатаз чурун, чучлъулеб куц, жиндаго лъач1ого, гьесул г1амал-хасият хисулеб бук1ин бихьизаби; | Гьум. 261-265 |
| 64 | Ибрагьим Х1усейнов.  Имам Шамилги ягьудияв Юсупги | 1 | Ц1ияб дарс малъи | 1. Г1умруялъул х1акъалъулъ баянал кьезе;  2. Имам Шамилил х1акъалъулъ баян кьезе;  3. Кеч1 ц1али | Гьум. 296-299 |
| 67 | Ах1мад Жачаев. Гъот1орк1о.  Гьит1инав чанахъан | 1 | Ц1ияб дарс малъи | 1. Г1исинал лъималазул г1умру ва гьезул рух1ияб дуниял бихьизабизе авторасул бугеб гьунар бихьизаби. Гьезул пикрабаз шаг1ирасе кьолеб рух1ияб лазат;  2. Ц1алдохъабазул ц1алул бажари борхизаби | Гьум. 300 |
|  | Х1асил гьабиялъул дарс | 1 | Х1асил гьаби | 1. Ц1алдохъабазул к1алзул калам цебет1езаби;  2. Малъаралъул х1асил гьаби |  |

**Лъаялъул ва бажариялъул рахъалъ IX классалъул**

**ц1алдохъабазда церелъолел аслиял т1алабал**

Ц1алдохъабазда лъазе ккола:

* эркенлъиялъе г1оло гьабураб маг1арулазул къеркьеялъулги ада- бияталъулги хурхен ч1езабизе;
* лъазарурал асаразда жаниб тарихиял хаслъаби ратизе;
* лъазарурал асаразул композиция, сюжет ва сипатал г1уц1араб тартиб;
* лъазарурал асаразул аслиял багьадуразул г1амал-хасияталъул г1аммаб к1варалъул бицине;
* лъазарурал асаразул жанралъулал хаслъаби ратизе;
* критикиял макъалабазда лъазарурал асаразе къимат кьезе;
* программаялда рек1ехъе лъазаризе рихьизарурал текстал рек1ехъе лъазе;

**Ц1алдохъабазухъа бажаризе ккола:**

* хъвадарухъанас раг1удалъун г1уц1арал художествиял сипатал цереч1езаризе;
* асаралъ рорхулел аслиял суалал ратизе;
* лъазабулеб асаралда жаниб, багьадуразул сипатазул ва сипатияб каламалъул к1вар рагьизе;
* художествиял асарал пасих1го ц1ализе;
* бицунебги хъвалебги жиндирго к1алъаялъул план г1уц1изе;
* хъвадарухъанас раг1удалъун г1уц1арал художествиял сипат-сура- тал цереч1езаризе;

**I**

* идеябгун-художествияб хаслъиги х1исабалде босун, асаралъул тайпа ч!езабизе. (эпосиябищ, лирикайищ, драмайищ гьеб кколебали);
* асаралъ рорхулел аслиял суалал ратизе;

-малъараб асаралда жаниб сюжеталъул, г1уц1иялъул, героязул об- разазул ва сипатияб каламалъул идеябигун художествияб к1вар рагьизе;

* асаралъул идеяб маг1на рагьизе героясул бугеб к1вар ва авторас гьесие кьолеб къимат батизе;
* асаралъул ва гьелъул героязул х1акъалъулъ лъугьараб жиндирго) пикру кьуч1аблъун гьабизе;

- художествйял, общественниябгун-политикиял, гьединго литера- турияб критикаялъулал текстал бит1ун, дурун, раг1ун ц1ализе;

* художествиял асарал пасих1го ц1ализе;
* бицунебги хъвалебги жиндирго к1алъаялъул план г1уц1изе;
* зах1маталъул темаялда творческиял сочинениял хъвазе (жидерго х1алт1ул х1албихьиялъул кьуч1алда ва малъарал асаразда т1асан);
* общественниябгун-политикияб ва литературияб критикаялъулал макъалабазул къокъаб х1асил хъвазе, гьезие план г1уц1изе;

- цо литературияб асаралда т1асан доклад яги къокъаб к1алъай х1адуризе;